Die wêreld in foto's – 17 Augustus 2017 | Maroela Media
Bote in Liverpool, Engeland, lê slaggereed vir 'n seiljagwedren wat Sondag afskop. Sowat 700 bemanningslede neem deel aan die wedren wat strek oor vyf oseane na ses kontinente (Foto: Clint Hughes, AP)
Deelnemers klim sukkel-sukkel by pale op tydens 'n paalklim-kompetisie wat deel is van die Onafhanklikheidsdagfeesviering in Djakarta, Indonesië. Die land vier die 72ste herdenking van sy onafhanklikheid van Nederland. (Foto: Achmad Ibrahim, AP)
'n Meerkat byt sy maat se neus in 'n dieretuin in Kronberg, Duitsland. (Foto: Michael Probst, AP)
'n Toeris kyk deur 'n verkyker na Noord-Korea vanaf Paju in Suid-Korea. 'n Top militêre beampte van die VSA sê militêre optrede teen Noord-Korea se missieldreigement sal afgryslik wees, maar om hulle toe te laat om die vermoë te ontwikkel om 'n kernaanval van stapel te stuur, is ondenkbaar. (Foto: Lee Jin-man, AP)
Phan Tang Bao van Viëtnam in aksie tydens haar gesinchroniseerde solo-swemitem tydens die finale ronde van die Suid-Oos- Asiatiese Spele in Kuala Lumpur. (Foto: Vincent Thian, AP)